નરેન્દ્ર મોદી. વડા પ્રધાન બનવાની એલિજિબિલિટી તેમનામાં છે. પાંચેક વર્ષમાં તેમણે સડસડાટ ગુજરાતને પ્રગતિના રાહ પર મૂકી દીધું છે. સંજોગો સામે તેઓ સ્થિર રહી શકે છે. ગુજરાતનું સુકાન સંભાળવું અને દેશનું સુકાન સંભાળવામાં ફરક છે એ વાત ખરી, પણ સુકાન એને સોંપી શકાય જેણે કંઈક કરી બતાવ્યું હોય. અડવાણી અનુભવી, બાહોશ અને જ્ઞાની છે; પણ ઉંમરના હિસાબે જોઈએ તો વી નીડ સમવન યંગર. બીજા નંબરે સુષમા સ્વરાજને મૂકી શકાય; કારણ કે ભાષા પર તેમનું પ્રભુત્વ છે, લીગલ નૉલેજ છે અને સ્ત્રીઓ કદાચ આ કામ સારી રીતે કરી શકે. ત્રીજો નંબર હું અરુણ જેટલીને આપું. - રૂપા શાહ, ભૂતપૂર્વ વાઇસ ચાન્સલેર, એસએનડીટી વીમેન્સ યુનિવર્સિટી